Jorge Rodríguez

Jorge Rodríguez, aŭ je plena nomo Jorge Jesús Rodríguez Gómez (n. la 9-an de novembro 1965 en Barquisimeto, Venezuelo) estas venezuela psikiatro kaj politikisto. Jorge Rodríguez estas nuntempe la Ministro pri Komunikado kaj Informo de Venezuelo.[https://www.reuters.com/article/us-venezuela-politics/venezuela-to-distribute-food-to-poor-colombians-amid-aid-tension-idUSKCN1Q71RT Venezuela stages own concerts in response to Branson's Live Aid show' ("Venezuelo prezentas proprajn koncertojn responde al la Live Aid-spektaklo de Branson")], reuters.com, retejo de la novaĵagentejo Reuters'', 18-a de februaro 2019 Li antaŭe servis kiel Vicprezidanto de Venezuelo dum unu jaro, komencante en 2007, dum la regado de Hugo Chávez.[https://web.archive.org/web/20070118182202/http://english.eluniversal.com/2007/01/04/en_pol_art_04A821081.shtml Chávez designates former electoral director as Vice-President ("Chávez nomumas iaman balotdirektoron kiel Vicprezidanton)], eluniversal.com, retejo de la nacia gazeto El Universal'', 4-a de januaro 2007, arkivigita sammonate, alirita 25-a de februaro 2019

Li estas la frato de Delcy Rodríguez, la nuna vicprezidanto de Venezuelo, kaj la filo de Jorge Antonio Rodríguez, kunfondinto kaj ĝenerala sekretario de la Socialista Ligo, partio kiu poste kunfandiĝis en la nunan regantan socialistan partion, la Partio Socialista Unuiĝinta de Venezuelo (PSUV). En 1976, kiam Jorge estis dekjara, lia patro estis torturita ĝismorte en venezuela malliberejo. Jorge Rodríguez studis medicinon ĉe la Centra Universitato de Venezuelo en Karakaso kaj specialiĝis pri psikiatrio ĉe la sama universitato. Li poste kompletigis postdiplomajn studojn pri klinika psikologio.

Antaŭ ol iĝi vicprezidanto de Venezuelo en januaro 2007, li estis prezidanto de la Nacia Balota Komisiono (CNE).

La 5-an de januaro 2020, li estis elektita kiel Parolanto de la Nacia Asembleo de Venezuelo fare de la nova Nacia Asembleo.artikolo Neues Parlament in Venezuela eingesetzt ("=Nova Parlamento inaŭgurita en Venezuelo"), de la svisa retejo bote.ch la 5-an de januaro 2020 ()

 Referencoj 

 Eksteraj ligiloj 

 La retejo de Jorge Rodríguez  ()
 Jorge Rodríguez Gómez (Vicepresidencia de la República Bolivariana de Venezuelo) ()

Kategorio:Venezuelaj politikistoj
Kategorio:Venezuelaj kuracistoj